Številka: 0075-44/2011/2

SKUPNOST OBČIN SLOVENIJE

**info@skupnostobcin.si**

ZDRUŽENJE OBČIN SLOVENIJE

**info@zdruzenjeobcin.si**

Datum: 16. 12. 2011

Zadeva: Interventni zakon

Spoštovani,

**želimo vas opozoriti, da je bil 23. 12. 2012 sprejet Zakon o dodatnih interventnih ukrepih za leto 2012 (Uradni list RS št. 110/11), ki za pravice iz javnih sredstev od 1. januarja do 31. decembra 2012, tj. za leto 2012, med drugim določa da se:**

* pravica do otroškega dodatka, denarne socialne pomoči, državne štipendije, znižanega plačila vrtca, subvencije malice za učence in dijake, subvencije kosila za učence, subvencije prevoza za dijake in študente, prispevka k plačilu družinskega pomočnika, oprostitve plačila socialno varstvenih storitev, subvencije najemnine, kritja razlike do polne vrednosti zdravstvenih storitev, plačila prispevka za obvezno zdravstveno zavarovanje, dodeljene do 31. 12. 2011, **do izdaje nove odločbe avtomatično (brez izdaje posebne odločbe) izplačujejo oziroma uveljavljajo v višini ali na način, kot je določeno z odločbo, veljavno na dan 31. 12. 2011.**

Tako morate občine na podlagi interventnega zakona avtomatično »podaljšati« vse tiste pravice, ki se financirajo iz občinskih proračunov in o katerih ste do začetka uporabe Zakona o uveljavljanju pravic iz javnih sredstev same odločale - to je pravica do znižanega plačila vrtca, subvencija najemnine in pravica do plačila prispevka za obvezno zdravstveno zavarovanje. Sredstva, izplačana na podlagi odločbe, veljaven na dan 31.12.2011, oziroma pravice, ki so v letu 2012 uveljavljane na podlagi odločbe veljavne na dan 31.12.2011, se štejejo kot akontacija pravice iz javnih sredstev. V primeru, če je bila upravičencu z odločbo priznana pravica do višjega mesečnega zneska, kot ga je uveljavil oziroma mu je bil izplačan z akontacijo, se mu za obdobje, ko jo je uveljavljal oziroma mu je bila izplačana, prizna le razlika med akontativno izplačanimi oziroma uveljavljanimi sredstvi in dejansko višino sredstev, do katerih je upravičen na podlagi te odločbe. V nasprotnem primeru pa je stranka dolžna akontativno prejeta oziroma uveljavljana sredstva vrniti na način, kot je določen v šestem odstavku 44. člena Zakona o uveljavljanju pravic iz javnih sredstev.

 S spoštovanjem,

Pripravila:

Barbara Starič Strajnar Davor Dominkuš

SEKRETARKA GENERALNI DIREKTOR

Vročiti:

* Združenje občin Slovenije
* Skupnost občin Slovenije